Siniunikon: Magnolia hehkua ja näkymä
Kuvasin parina iltana takapihaamme. Vielä on jonkinlainen näkymä, mutta lehtien myötä se katoaa. Vain pientä kimallusta läikehtii joinain hetkinä. Lehdet ovat tulleet päivässä.
Magnolia ei ole minulle mikään erityinen suosikkini, mutta se on puolisoni favoriitti.
Ja näin eilen
Kivipellon Saila 4. toukokuuta 2016 klo 10.36
Upea on ollut auringonlasku, kaunis punasävytteinen! Teillä on ranta ihanan lähellä!
Magnolia on mun haavekasvi, yksi hyvä ehdokas 'Vanha rouva' meillä kasvoikin, kunnes myyränpirulainen kalvoi sen juuresta lähes poikki, harmitti kun täällä III-vyöhykkeellä se oli kovan talven niin hyvin menestynyt. Pian laitan uuden samaan paikaan ja vuoraan sen keisarinpikarililjalla ja verkoilla niin eiköhän saa olla puu rauhassa!
Kaunis valkoinen kukka magnoliassanne, kuinka vanha se on?
Ulla 4. toukokuuta 2016 klo 10.45
Yritän kuvata vielä uudelleen, jos saisin välitettyä tuon luonnontilaisuuden, vaikka olemme me sinne jotain istuttaneet. Meillä oli joitakin puun taimia, niin iskettiin ne tuonne. Magnolia on jostain -97 lähtien, saatiin töistä. Samaa perua ovat nuo etupihan valkomulperit.
Myyrät söi minun vanhan sinisateen, joka talvehti autotallissa. Kaisiksessa on valtava sinisade ulkona.
Meillä on tuolla ruovikkoa, mutta naapureilla avoin vesi. Tuo on erinomainen paikka punamaljakkaille.
Anneli A /Pihakuiskaajan puutarha 4. toukokuuta 2016 klo 11.46
Voi miten kaunis näkymä on takapihaltanne. Järvi siellä lähellä. Magnolia on kaunis.
Ulla 4. toukokuuta 2016 klo 11.55
Muutaman viikon jälkeen se on viidakko. En oikein tiedä, miten kutsuisin tuota lätäkköä, se on joen loppua eli meri alkaa tuosta.
Onhan tuo magnolia kaunis, mutta se ei vain ole minun juttu.
Sussi 4. toukokuuta 2016 klo 14.45
Naapurilla on pieni magnolia, mutta itse en ole uskaltanut sellaista pihalle hankkia, koska asumme laaksonpohjalla, jossa on usein hallaa.
Ulla 4. toukokuuta 2016 klo 21.43
Ainakin luonnontilainen. Se ei vain tule kovin hyvin esille.
Jotkut ovat hurmaantuneita magnoliaan. Itse pidän vaahteroista. Kultahondosta ja hondosta.